આ ઉપરાંત 3559 કરોડ રૂપિયાના ખર્ચે હાથ ધરવામાં આવનારા 357 કિલોમીટર લાંબા કચ્છ બ્રાન્ચ કેનાલ પ્રોજેક્ટની વિગત આપતાં આનંદીબહેને એક સમારંભમાં જણાવ્યું હતું કે 'નર્મદા મેઇન કનૅલમાંથી પાણી 55.3 મીટર ઊંચે સુધી લિફ્ટ કરીને રાપર તથા ભચાઉ સુધી પહોંચાડવા માટે 515 કરોડ રૂપિયાના ખર્ચે ત્રણ પમ્પિંગ સ્ટેશનોનું નિર્માણ કરવામાં આવશે. કેનાલના બાંધકામમાં 1427 કરોડ રૂપિયાનો ખર્ચ થશે. બીજાં 1422 કરોડ રૂપિયાનાં કામો પૂરાં થવામાં છે.'